Rūdolfs Ronis

Rūdolfs Ronis (dzimis  (pēc vecā stila — ),Valkas-Lugažu ev. lut. draudzes kristīto reģistrs. - 1897.g. - Nr.29 miris ) bija latviešu cīkstonis, startējis grieķu—romiešu cīņā.

 Biogrāfija 

Dzimis Pukas dzelzceļa stacijā (Bockenhof) Vidzemes guberņas Tērbatas apriņķī (tagadējā Valgas apriņķa Pukas ciemā) Pētera Roņa un viņa sievas Kristīnes, dzimušas Poķes, ģimenē, kaut Latvijas pasē bija ieraksts, ka dzimis Valkā.Rīgas Prefektūras pasu lietu kolekcija - Latvijas Valsts vēstures arhīvs, 2996. f., 16. apr., 17205. l Kristīts Valkas—Lugažu luterāņu baznīcā.

Pirmā pasaules kara gados devās bēgļu gaitās uz Petrogradu, kur 1916. gadā kopā ar citiem latviešu sportistiem piedalījās sporta biedrības "Latvija" dibināšanā, kuru uzskata par pirmsākumu vēlākajai atlētu vidū populārajai sporta biedrībai "Krauze". Bija 1916. un 1918. gada Krievijas čempions, 1917. gada Krievijas vicečempions un 1918. gada Petrogradas čempions. Pēc kara atgriezās Latvijā.

Bija pieckārtējs Latvijas olimpiādes uzvarētājs, astoņkārtējs Latvijas meistars: 1920., 1921., 1923. un 1926. gadā pussmagajā; 1924. un 1930. gadā vidējā un 1925. gadā vieglajā svarā.

1921. gada 5.—8. novembrī Helsinkos notika Pasaules meistarsacīkstes grieķu-romiešu cīņā. Tajās piedalījās arī trīs Latvijas cīkstoņi: J. Polis (smagais svars), A. Muskats (pussmagais svars) un R. Ronis (vieglais svars). Rūdolfs Ronis 12 dalībnieku konkurencē ieguva otro vietu.

Būdams robežsargs uz Latvijas—Igaunijas robežas, no 1923. gada dzīvoja Rūjienā, tur nodibināja sporta kluba "Krauze" Rūjienas nodaļu un trenēja jaunos cīkstoņus. Vairāki viņa audzēkņi vēlāk bija pazīstami Latvijas cīkstoņi: E. Bietags, P. Atars un citi.

1924. gada vasaras olimpiskajās spēlēs viņš guva četras uzvaras, bet piektajā cīņā, tiesnešu domām daloties, uzvaru piešķīra pretiniekam. Latvijas delegācija un R. Ronis, protestējot pret netaisnīgo lēmumu, no turpmākām cīņām atteicās un palika dalītajā 6.—9. vietā.

1926. gadā Eiropas čempionātā Ronis vidējā svarā izcīnīja 4. vietu.

1928. gadā pārcēlās uz dzīvi Rīgā, sacensībās pārstāvēja Rīgas policijas darbinieku sporta klubu (RPDSK) un kļuva par Rīgas čempionu vidējā svarā.

Aktīvās sporta gaitas beidza 1930. gadā pleca traumas dēļ. Bijis cīņas sporta tienesis. Miris 1970. gada 30. martā Rīgā.

 Nozīmīgāko sacensību rezultāti 
Rūdolfa Roņa nozīmīgāko sacensību saraksts:R. Roņa nozīmīgākās sacensības  
 Gads  Vieta  Nosaukums  Disciplīna  Svaru kategorija  Vieta 1916  Petrograda  21. Krievijas čempionāts  cīņa  līdz 67,5 kg  1 1917  Petrograda  22. Krievijas čempionāts  cīņa  līdz 75 kg  2 1918  Maskava  23. Krievijas čempionāts  cīņa  līdz 75 kg  1 1918  Petrograda  Petrogradas čempionāts  cīņa  līdz 82,5 kg  1 1921  Helsinki  Pasaules čempionāts  grieķu-romiešu cīņa  līdz 67,5 kg  2 1924  Parīze  Olimpiskās spēles  grieķu-romiešu cīņa  līdz 67,5 kg  9 1920  Rīga  1. Latvijas olimpiāde  grieķu-romiešu cīņa  līdz 87 kg  1 1920  Rīga  1. Latvijas olimpiāde  grieķu-romiešu cīņa  absolūtā  1 1921  Rīga  2. Latvijas olimpiāde  grieķu-romiešu cīņa  līdz 79 kg  1 1923  Rīga  3. Latvijas olimpiāde  grieķu-romiešu cīņa  līdz 87 kg  1 1924  Rīga  5. Latvijas čempionāts  grieķu-romiešu cīņa  līdz 79 kg  1 1925  Rīga  6. Latvijas čempionāts  grieķu-romiešu cīņa  līdz 66 kg  1 1926  Rīga  7. Latvijas čempionāts  grieķu-romiešu cīņa  līdz 87 kg  1 1926  Rīga  Eiropas čempionāts  grieķu-romiešu cīņa  līdz 75 kg  4 1927  Rīga  4. Latvijas olimpiāde  grieķu-romiešu cīņa  līdz 79 kg  1 1928  Rīga  9. Latvijas čempionāts  grieķu-romiešu cīņa  līdz 79 kg  1 1930  Rīga  11. Latvijas čempionāts  grieķu-romiešu cīņa  līdz 79 kg  1

 Atsauces 

 Ārējās saites 

Kategorija:1897. gadā dzimušie
Kategorija:1970. gadā mirušie
Kategorija:Latvijas cīkstoņi
Kategorija:1924. gada vasaras olimpisko spēļu dalībnieki
Kategorija:Tartu apriņķī dzimušie